Ջրամաքրման կայանի և օրվա կարգավորիչ ջրամբարների շինարարության հեղինակային և տեխնիկական հսկողությունը վստահվել է Քաղաքաշինության նախարարությանը։ Հարցին, թե արդյո՞ք նախատեսվող շինարարությունը չի խոչընդոտելու քաղաքի ջրամատակարարմանը, նախարարության աշխատակազմի կապիտալ շինարարության վարչության տեխհսկիչ Արմեն Բաբայանը վստահեցնում է, որ կառուցվող համակարգն ամբողջությամբ առանձին է և այն քաղաքի գործող ցանցին միացվելու է պատրաստ լինելուն պես. ՙՍկզբից որոշել էինք օրվա կարգավորիչ ջրամբարները կառուցել գործող ջրամբարի հարևանությամբ։ Բայց պարզվում է, որ Հախումյան փողոցի բնակելի տներն ավելի բարձր գոտում են, քան տարածքը, որտեղ ուզում էինք կառուցել ավազանները։ Այս նկատառումից ելնելով՝ օրվա կարգավորիչ ջրամբարները տեղափոխեցինք մաքրման կայանի մոտ, որը քսանից երեսուն մետր ավելի բարձր է՚։